TV-året 1968

TV-året 1968 er en oversikt over hendelser, program og fødte og avdøde TV-personligheter i året 1968.


== TV-året i Norge ==


=== Hendelser i Norge ===
Fargefjernsyn er ennå ikke innført i Norge, men NRK overfører likevel flere internasjonale direktesendinger i farger dette året. Blant programmene er Vinter-OL, Eurovision Song Contest og Sommer-OL. Innkjøpte programmer i farger gjøres imidlertid om til svart-hvitt før de sendes ut til seerne.


=== Programmer på NRK Fjernsynet ===
2. mars – Melodi Grand Prix 1968 avholdes på Centralteatret i Oslo. Vinneren blir «Jeg har aldri vært så glad i noen som deg» fremført av henholdsvis Odd Børre og Kirsti Sparboe. Vinnerkomponisten Kari Neegaard (mest kjent som Kari Diesen d.y.) blir etter finalen møtt med beskyldninger om at låten er for lik Cliff Richards «Summer Holiday» fra 1963. Neegaard avviser plagiatanklagene og sier hun ikke engang har hørt «Summer Holiday», men hun trekker låten fra konkurransen fire dager etter. Dermed blir det andreplassen «Stress» med Odd Børre som får representere Norge i den internasjonale finalen i London i april.
2. mars – NRK Fjernsynsteatret sender ministeren Skipper Worse i fem deler.
15. april – Musikalproduksjonen Festival i Venedig sendes i fjernsynet.
29. august – bryllupet mellom kronprins Harald og frøken Sonja Haraldsen sendes i NRK Fjernsynet og til tv-kanaler i hele verden, via Eurovision-nettverket. Begivenheten kringkastes i svart-hvitt, siden NRK hverken har produksjonsutstyr eller politisk klarsignal for å sende i farger.
14. september – Den røde pimpernell, norsk miniserie.


=== Fødsler i Norge ===
10. januar – Otto Robsahm, norsk snekker og programleder
11. mars – Alex Rosén, norsk stuntreporter og programleder
28. mars – Trude Mostue, norsk tv-veterinær
22. september – Synnøve Svabø, norsk komiker, stuntreporter og programleder
7. oktober – Siv Stubsveen, norsk journalist og programleder


== TV-året i verden ==


=== Hendelser i verden ===
31. januar – Tyrkias første riksdekkende tv-kanal, TRT 1 starter regulære sendinger.
6. februar – Vinter-OL 1968 Grenoble i Frankrike er de første olympiske lekene som produseres og sendes i farger. I USA sendes lekene på ABC.
2. april:
Amerikanske NBC sender et showprogram der den britiske sangeren Petula Clark opptrer med Harry Belafonte som gjest. I et nummer tar Clark ømt rundt armen til Belafonte, noe som vekker bekymring hos showets sponsor, Chrysler Corporation. Årsaken er at Clark er hvit, mens Belafonte er svart.
Italienske RAI sender første episode av miniserien La famiglia Benvenuti (Familien Benvenuti), av Alfredo Giannetti. Serien handler om den italienske middelklassen og får ros av kritikere og publikum. I serien spiller barneskuespilleren Giusva Fioravanti som senere blir en beryktet høyreekstrem terrorist.
4. april – Sangeren James Brown opptrer på riksdekkende fjernsyn i USA i et forsøk på å roe ned sinnet og frustrasjonen i landet etter drapet på Martin Luther King jr.
6. april – Eurovision Song Contest 1968 arrangeres i Royal Albert Hall i London. Finalen er den første som sendes i farger.
2. mai –  Israel Broadcasting Authority starter regulære tv-sendinger.
4. mai – Mary Hopkin opptrer på det britiske tv-showet Opportunity Knocks. Hopkin oppdages av modellen Twiggy, som anbefaler henne til Beatles-medlemmet Paul McCartney. Like etter signerer McCartney henne til Apple Records.
20.–21. august – Warszawapaktens innvaderer Tsjekkoslovakia, og begivenhetene sendes direkte på tv-kanaler over hele Europa. Hovedkvarteret til landets allmennkringkaster Československá televize blir okkupert av den sovjetiske invasjonsstyrken under invasjonen.
14. oktober – De første direkte tv-bildene fra et romskip i bane skjer under Apollo 7-ekspedisjonen.
17. november – NBC avbryter en kamp i amerikansk fotball for å sende en tv-film basert på Heidi – saken blir senere kjent som «Heidi-kampen» og «Heidi-bråket» i USA. Etter at kampen avbrytes, får Oakland Raiders to touchdown-er på rad og slår New York Jets på tampen av kampen. Avbrytelsen vekker store protester, og fører til at amerikanske tv-kanaler fra nå av ikke avbryter kamper før de er ferdigspilt.
22. november – William Shatner og Nichelle Nichols står bak det første kysset mellom en hvit og en svart person på amerikansk tv. Det skjer i Star Trek-episoden «Plato's Stepchildren».
3. desember – Elvis Presleys Elvis sendes på NBC, etterfulgt av et spesialshow med Brigitte Bardot.
24. desember – Apollo 8 sender direkte til jorden, blant annet med en melding om at julenissen finnes samt en høytlesning av skapelsesberetningen i Bibelen. Det vises også for første gang bilder av en jordoppgang sett fra verdensrommet.
25. desember – portugisiske RTP starter sin andre tv-kanal, RTP2.


=== Premierer i verden ===
1. januar – Vremja (Вре́мя, «tid») nyhetsprogram på Sovjetunionens sentralfjernsyn (1964–1991, 1994–)
5. januar – Gardeners' World på BBC1 i Storbritannia (1968–)
5. februar – Skippy, australsk TV-serie for barn og unge på Nine Network (1968–1970)
19. februar – National Educational Television starter sendinger
15. juli – One Life to Live på ABC (1968–2012, 2013–)
30. juli – Magpie på ITV i Storbritannia (1968–1980)
31. juli – Situasjonskomedien  Dad's Army starter opp på britiske BBC1 (1968–1977)
14. september:
The Archie Show på CBS  (1968–1969)
Wacky Races på CBS  (1968–1969)
17. september – Julia på NBC (1968–1971)
21. september – Adam-12 på NBC (1968–1975)
22. september – Land of the Giants på ABC (1968–1970)
23. september – Here's Lucy på CBS (1968–1974)
24. september
The Doris Day Show på CBS (1968–1973)
The Mod Squad på ABC (1968–1973)
60 Minutes (1968–) på CBS
25. september – Here Come the Brides på ABC (1968–1970)
26. september – Hawaii Five-O på CBS (1968–1980)
29. september– Fabeltjeskrant på nederlandske NOS (1968–1989)


=== Konkurranser og priser ===
1.–3. februar – Italienske Sanremo-festivalen arrangeres i Sanremo. Vinnere blir Sergio Endrigo og Roberto Carlos med sangen «Canzone per te».
9. mars: Melodifestivalen arrangeres i Stockholm. Vinner blir Claes-Göran Hederström med «Det börjar verka kärlek, banne mej».
6. april – Eurovision Song Contest 1968 arrangeres i Royal Albert Hall i London og sendes for første gang i farger. Spanias Massiel vinner med «La, la, la», kun ett poeng foran Storbritannias Cliff Richard og «Congratulations». Norges Odd Børre blir nummer 13 av 17 med «Stress».


=== Fødsler i verden ===


== Referanser ==


== Eksterne lenker ==
(en) 1968 in television – kategori av bilder, video eller lyd på Commons